জেলের মধ্যে প্রতিবাদের অধিকার থাকে না। মধ্যপ্রাচ্যের এসব দেশেও নাগরিকদের সেরূপ অধিকার ছিল না। কিন্তু সে জেলগুলো এখন ভেঙ্গে গেছে,জনগণ নিজ দেশের দখলদারি নিজ হাতে নিয়েছে।ফলে বিপদ বেড়েছে সাম্রাজ্যবাদী শক্তি ও তার দোসরদের। সম্প্রতি মার্কিন ফিল্মে নবীজী(সাঃ)র প্রতি অবমাননা করায় জনগণ আগুন দিচ্ছে মার্কিন,জার্মান ও ব্রিটিশ দূতাবাসগুলোতে। মুসলিম ভূমিতে মার্কিনীরা ড্রোন হামলা করছে,আর এখন মুসলমান নিজেরাই পরিণত হচ্ছে মার্কিন বিরোধী ড্রোনে। শুকনো কাঠের উপর পেট্রোল বিছানো থাকলে তাতে বিস্ফোরণ ঘটতে কি সময় লাগে? মার্কিনীরা নিজেদের কুকর্ম দ্বারা সমগ্র মুসলিম বিশ্বজুড়ে যে ঘৃনার পেট্রোল ছড়িয়েছে তাতেই এখন আগুণ লেগেছে। জ্বলে উঠেছে অসংখ্য মুসলিম নগরী। পাশ্চাত্য এতে বিক্ষুব্ধ। মিশর,তিউনিসিয়া,লিবিয়া ও ইয়েমেনের ন্যায় সিরিয়ার জনগণের কারারুদ্ধ দশা বিলুপ্ত হোক পাশ্চাত্য সেটি চায় না। চায় না বিপ্লবীদের হাতে অস্ত্র যাক এবং তারা শক্তিশালী হোক।